# Park Ji-hyun

Park Ji-hyun (Koreeraz] 박지현, Wonju, Hego Korea, 1996ko martxoaren 29a) Hego Koreako aktibista politiko bat da, eta Koreako Alderdi Demokratikoko (DPK) buruzagi gaztea izana da, bertako alderdi liberal/ezkertiar nagusikoa. 2019an, Hego Korean sexu jazarpeneko eskandalu bat (Nth Room delakoa) argitara ateratzen lagundu zuen. 2022ko martxoan. Park Time aldizkariko TIME100 Next lider berrien zerrendan eta baita 2022ko BBC 100 Emakume zerrendan, sexu-abusu digitalen aurkako borrokan eta politikan genero-berdintasunaren aldeko borrokan egindako lana aitortu diotelarik.

## Abusuen kontrako aktibismoa

2018an, Park kazetaritza ikasten ari zen Hallym Unibertsitatean, eta ikasle-kazetari gisa ari zen lanean. #MeToo protestak Seulen hasi zirenean, alor jakin batean berezitu zen protesta egiten; Hego Korean emakumeen eta nesken legez kanpoko Internet bidezko filmazioak arazo larria dira. Protestetan inspiratuta, berak eta Won Eun-ji lankideak artikulu bat aurkeztu nahi izan zuten Koreako Albiste Agentziako ikasleen urteroko kazetaritza-lehiaketarako. Hasieran, Hego Koreako "spycam-epidemia"ri buruz idazteko asmoa izan zuten, non gizonek isilpean filmatzen baitituzte emakumeak eta haurrak, haien baimenik gabe.
2019ko uztailean, Park eta Won Nth Room sarean infiltratu ziren, Telegram sare sozialaren bidez zebilen talde batean. Neska gazteen irudiak lortzeko abusuen sistema bat zen, non irudi legez-kanpokoen zabalkundeaz gain, delitu gehigarria egiten den xantaia eginez biktimei (12 urteko neskak ere tartean) haien irudiak eta bideoak legez kanpo salduko direlako mehatxuaren pean.
Anonimoki zabaldutako ikerketen ondorioz, erakundeek erreakzionatu zuten eta 2020 amaieraraino, 3.700 lagun baino gehiago atxilotu dituzte kasuan.

## Ibilbide politikoa

Park-ek Lee Jae-myung DPK-ko buruzagia ezagutu zuen Gyeonggi probintziako gobernadore zenean. 2022. urtearen hasieran publikoki agertu zen Park, hauteskunde nazionaletan DPK-ri eta Lee presidentegaiari laguntzea erabaki zuenean: hori izan zen unean non sexu-jazarpeneko bere ikerketetako identitatea publikoki jakinarazi zuenekoa. Leek kanpainan agindu zuen Interneteko sexu-jazarpena eta laneko sexismoa ere borrokatuko zituela. Era berean, Park gaztea DPK-ko Emakumearen Gaietarako Batzordeko lehendakariorde izendatu zuten.
Hauteskundeetan, 2022ko martxoaren 9an, Lee-k People Power Party kontserbadoreko Yoon Suk-yeol-en konrera gutxi galdu zuen, baina 20-30 urte arteko emakumeen %58k Leeren alde bozkatu zuten, uste delarik Park-en partehartzea inportantea izan zela horretan.
Hala ere, Parkek 2020an bertan egin zion uko alderdiko karguari, alderdiak erreformak bultzatzeko gogo gutxi zuela salatuz. Kritikak ere jasan zituen Parkek, dena dela, esperientziarik ezagatik, sexu-jazarpenarekin lotutako kontuak politika lokalaren premien gainetik jartzeagatik eta ezagupen hankasartzeengatik: adierazpen batzuetan nahastu zituen 21. mendeko Hego Koreako bi drama larri, 2002ko Yeongpyeongeko gatazka eta 2010eko Cheonan armadako ontziaren hondaratzea.

## Erreferentziak

* Artikulu hau, osorik edo zatiren batean, ingelesezko wikipediako «Park Ji-hyun (politician)» artikulutik itzulia izan da, 2023-02-04 data duen 1137488427 bertsioa oinarritzat hartuta. Sartze-datarik ez duten erreferentziak, edo 2023-02-04 baino lehenago datatuak, jatorrizko artikulutik ekarri dira itzulpenarekin batera.
* 1 2 3 Hangul: Bang, Jae-hyeok. (March 13, 2022). «96년생 박지현, 민주당 공동비대위원장 파격 발탁…이준석 대항마 될까» ChosunBiz.
* 1 2 Lee, Hae-rin. (December 9, 2022). «Anti-sex crime activist-turned-politician named in BBC 100 Women 2022 list» The Korea Times.
* 1 2 «BBC 100 Women 2022: Who is on the list this year?» BBC News December 6, 2022.
* ↑ The Bloomberg 50. December 26, 2022.
* ↑ (Ingelesez) «Anti-sex crime activist-turned-politician named in BBC 100 Women 2022 list» koreatimes 2022-12-09.
* 1 2 3 4 5 6 7 8 Cha, Sangmi. (May 29, 2022). «A 26-Year-Old Sex-Crime Fighter Dives Into South Korean Politics» Bloomberg.com.
* 1 2 Oaten, James. (December 30, 2022). «This student reporter infiltrated a 'cyber hell' where women and girls were sexually exploited, and helped catch the ringleaders» ABC News.
* 1 2 Seo, Jungmin; Choi, Seoyoung. (December 2020). «Introduction» Journal of Asian Sociology 49 (4): 371–398..
* 1 2 3 Jung, Da-min. (March 14, 2022). «Ruling party seeks makeover after losing presidential election» The Korea Times Txantiloi:ProQuest.Page Modulu:Citation/CS1/styles.css has no content.
* 1 2 3 Jung, Min-ho. (June 4, 2022). «How a young activist failed to reform the Democratic Party» The Korea Times.

## Kanpo estekak

* Datuak: Q111231177
* Multimedia: Park Ji-hyun (politician) / Q111231177